Smågruppeopplegg uke 34

Vi vil følge Jesus og lede flere til Ham. Vi har startet en taleserie om Jesus sine 7 «Jeg er» utsagn.

Les Johannes 10, 11-15

Hva legger du merke til i teksten?

Marie sa at Jesus er den gode gjeteren, vi er sauene mens ulven er djevelen.

Hva kjennetegner en god gjeter? Hvordan kan det sammenlignes med Jesus?

Hvorfor tror du Jesus sammenlignet oss med sauer?

Marie fortalte om den ene sauen som rotet seg vekk fra flokken, og at gjeteren forlot de 99 for å finne den tapte sauen. Hvordan kan vi rote oss vekk fra flokken og gjeteren?

Hvordan kan vi ligne gjeteren og lete etter den ene som er blitt borte, blant oss? Er det noen du savner i fellesskapet som du kan invitere med tilbake?

Det står at ulven vil spre flokken. Hvordan kan det se ut i flokken vår?

Marie viste hvordan Jesus stilte seg mellom ulven som forsøkte angripe flokken og sauene sine – med armene utstrakt – på korset. Vi er trygge fordi Jesus står mellom oss og djevelen. For en kjærlighet.

Vi leste Johannes 3.16 sammen til slutt i talen.

Be gjerne om at vi alle skal gjenkjenne den gode gjeteren i livene våre, og kanskje gjenkjenne ulvens forsøk på å spre flokken. Takk Jesus for at Han er den gode gjeteren som har gått imellom og gitt livet sitt for oss!